cyanic-selkie/wikianc huggingface dataset:
COVID-19 pirmais saslimstības vilnis Latvijā
Likums par saimnieciskās krīzes izraisīto zaudējumu kompensēšanu
19. martā Ministru kabinets (MK) izskatīja LR Finanšu ministrijas sagatavotu speciālu terminētu likumprojektu par valsts apdraudējuma un tā seku novēršanas un pārvarēšanas pasākumiem saistībā ar COVID-19 izplatību. Tā mērķis ir noteikt pasākumus valsts apdraudējuma un tā seku novēršanai un pārvarēšanai, īpašos atbalsta mehānismus, kā arī krīzes izdevumus, kas tieši saistīti ar COVID-19 izplatības ierobežošanas finansēšanu, cita starpā arī: Nodarbinātības valsts aģentūras (NVA) ziņoja, ka līdz 6. aprīlim 25 darba devēji bija kopumā atlaiduši 3898 darbiniekus, reģistrēto bezdarbnieku skaits aprīlī bija pieaudzis par 2644, tādējādi kopējais bez darba palikušo iedzīvotāju daudzums bija 64 171.
Trīs bloku princips
13. maijā Ministru prezidents A. K. Kariņš informēja, ka valdības pieeja saimnieciskās krīzes pārvarēšanai sastāv no trim blokiem:
Ierobežojumu atcelšana pēc pirmā viļņa
27. aprīlī Veselības ministre Ilze Viņķele paziņoja, ka krīzes ieviesto ierobežojumu atcelšanai par pamatu tiks ņemti saslimstības rādītāji četru nedēļu posmos. Par kritērijiem tika izvēlēti inficēto cilvēku skaits, jauno saslimšanas gadījumu pieauguma vai krituma temps, stacionēto cilvēku un smago gadījumu skaits, kā arī kompakto uzliesmojumu veidošanās.
27. aprīlī kļuva zināms, ka airBaltic ir gatava atsākt regulāros lidojumus 13. maijā (nākamajā dienā pēc ārkārtējās situācijas iespējamās atcelšanas) uz 14 dažādiem galamērķiem, tajā skaitā uz Amsterdamu, Stokholmu, Londonu, Briseli un Maskavu. Vēlāk iepriekš plānotos pasažieru pārvadājumus tomēr apturēja līdz 17. maijam.
18. maijā airBaltic atsāka starptautiskos pasažieru lidojumus uz Viļņu, Tallinu, Oslo un Frankfurti. NMPD pārtrauca COVID-19 analīžu ņemšanu lidostā un ostā, visus iebraucējus aicinot analīžu nodošanai pieteikties vispārējā kārtībā un doties uz analīžu nodošanas punktiem. Veselības ministrija uzsvēra, ka personām, kuras atgriežas no ārvalstīm (izņemot Baltijas valstis), ir jāievēro obligāta 14 dienu pašizolācija.
21. maijā valdība pieņēma lēmumu, ka no 1. jūnija darbu varēs atsākt bērnu nometnes, eksāmeni varēs notikt klātienē, profesionālajā sportā atcelta divu metru distance, izņemot cīņas sportu, amatierkolektīvi varēs atsākt darbu, ievērojot noteikumu par 25 cilvēku pulcēšanos, ievērojot divu metru distanci. Tāpat kļuva zināms, ka pēc 9. jūnija paredzēts vairs nepagarināt ārkārtējo situāciju. 25. maijā Latvijas SPKC nosauca sešas Eiropas valstis, ar kurām neieteica atjaunot aviosatiksmi, ņemot vērā 14 dienu kumulatīvo ar COVID-19 sasirgušo skaitu, kas pārsniedza 25 gadījumus uz 100 000 iedzīvotājiem. Tā bija Zviedrija (kumulatīvā 14 dienu saslimstība 74,7 gadījumu uz 100 000 iedzīvotājiem), Apvienotā Karaliste (65,9/100 000), Beļģija (41,5/100 000), Īrija (40,6/100 000), Portugāle (31,4/100 000), Malta (25,6/100 000). 3. jūnijā valdība atcēla 14 dienu pašizolācijas prasību iebraucējiem no visām Eiropas Savienības un EFTA valstīm, izņemot Beļģiju, Īriju, Maltu, Portugāli, Spāniju un Zviedriju.
4. jūnijā Saeimas deputātu vairākums pirmajā lasījumā atbalstīja COVID-19 izplatības radītā valsta apdraudējuma un tā seku novēršanas un pārvarēšanas likumprojektu, kas paredz noteikt tiesisko regulējumu atbalsta pasākumiem pēc ārkārtējās situācijas beigām 9. jūnijā.
5. jūnijā Saeima pieņēma vairākus likumus un grozījumus, ar kuriem regulēs ierobežojumus un atbalstu pēc ārkārtējās situācijas beigām 9. jūnijā (par 60, pret 18 balsis):
11. augustā Ministru Kabinets vienojās, ka no 17. augusta sabiedriskās ēdināšanas uzņēmumi, kā arī kultūras, sporta un reliģiskās darbības vietas varēs būt atvērtas līdz plkst. 2.00 naktī, savukārt izklaides vietas, tai skaitā naktsklubi, varēs strādāt līdz plkst. 24.00; pie viena galda iekštelpās drīkstēs sēdēt astoņi apmeklētāji, bet ārtelpās vairs nebūs cilvēku skaita ierobežojums pie viena galda; iekštelpās vienlaicīgi varēs pulcēties līdz 1000 cilvēkiem, bet ārtelpās maksimāli pieļaujamais cilvēku skaits ir līdz 3000. 15. septembrī Ministru Kabinets nolēma saīsināt pašizolācijas periodu pēc iebraukšanas no ārzemēm no 14 uz 10 dienām. Arī sociālās aprūpes un sociālās rehabilitācijas institūciju darbiniekiem, kā arī izglītības iestāžu un bērnu dārzu darbiniekiem pašizolācijas periodu samazināja uz desmit dienām, ja astotajā dienā COVID-19 tests būtu negatīvs, tomēr, ja darbinieks testu neveica, pašizolācija bija jāievēro 14 dienas.
Saslimstības pieaugums Rīgā
17. jūnijā SPKC informēja par inficēšanās gadījumu skaita pieaugumu, viens saslimušais bija ieceļojis no Krievijas, bet pārējie pieci gadījumi bija saistīti ar inficēšanos divās ģimenēs. 7. jūlijā SPKC ziņoja, ka iepriekšējā nedēļā no astoņiem saslimšanas gadījumiem pieci bija inficējušies Zviedrijā, ASV, Indonēzijā, Šveicē, bet 7. jūlijā diagnosticēja septiņus jaunus saslimšanas gadījumus, pieci no tiem bija saistīti ar cilvēku kompāniju vecumā no 20 līdz 45 gadiem, kuri laikā no 26. jūnija līdz 30. jūnijam kopīgi svinējuši restorānos “Aqua Luna”, “Riviera” un citās vietās Rīgā. Divi gadījumi uzskatāmi kā sekundāri gadījumi, proti, no vienas personas inficējās cilvēki, kas neapmeklēja šos pasākumus. 8. jūlijā ziņoja, ka inficēti vēl četri ar šo uzliesmojumu saistīti cilvēki. 8. jūlijā parādījās arī pirmā publiskā informācija par vēl vienu infekcijas perēkli, kas bija saistīts ar COVID-19 saslimušā Latvijas Futbola federācijas (LFF) valdes locekļa amata kandidāta Guntara Indriksona piedalīšanos 3. jūlijā LFF kongresā "Elektrum" olimpiskajā sporta centrā (OSC) Rīgā. Inficēšanos konstatēja trim virslīgas čempionāta kluba Jūrmalas "Spartaks" un vienam kluba "Valmiera FC" administrācijas vai apkalpojošā personāla darbiniekiem. Vēlāk inficēšanos konstatēja arī vienam Daugavpils olimpiskā centra (DOC) valdes loceklim.
9. jūlijā diennakts laikā saslimušo skaits pieauga līdz 13, no kuriem divi bija atgriezušies no Spānijas un Krievijas, diviem cilvēkiem bijis kontakts ar ārzemniekiem, bet pieciem bijis kontakts ar saslimušajiem. No 10. jūlijā diagnosticētajiem viens saslimušais bija atgriezies no kādas ārvalsts un aplipinājis piecas personas. Arī no 11. jūlijā atklātajiem gadījumiem viens bija atgriezies no ārvalsts, bet 6 saslimušie bija saistīti ar iepriekš minēto izklaides vietu apmeklēšanu.
Ierobežojumu mīkstināšana
11. augustā Ministru Kabinets vienojās, ka no 17. augusta sabiedriskās ēdināšanas uzņēmumi, kā arī kultūras, sporta un reliģiskās darbības vietas varēs būt atvērtas līdz plkst. 2.00 naktī, savukārt izklaides vietas, tai skaitā naktsklubi, varēs strādāt līdz plkst. 24.00; pie viena galda iekštelpās drīkstēs sēdēt astoņi apmeklētāji, bet ārtelpās vairs nebūs cilvēku skaita ierobežojums pie viena galda; iekštelpās vienlaicīgi varēs pulcēties līdz 1000 cilvēkiem, bet ārtelpās maksimāli pieļaujamais cilvēku skaits ir līdz 3000. 15. septembrī Ministru Kabinets nolēma saīsināt pašizolācijas periodu pēc iebraukšanas no ārzemēm no 14 uz 10 dienām. Arī sociālās aprūpes un sociālās rehabilitācijas institūciju darbiniekiem, kā arī izglītības iestāžu un bērnu dārzu darbiniekiem pašizolācijas periodu samazināja uz desmit dienām, ja astotajā dienā COVID-19 tests būtu negatīvs, tomēr, ja darbinieks testu neveica, pašizolācija bija jāievēro 14 dienas.
Endo
Endo var būt:
Vilkupe (Pilskalnes pagasts)
Vilkupe ir ciems Pilskalnes pagastā, Augšdaugavas novadā. Atrodas 202 km attālumā no Rīgas.
Menijs Malhotra
Emanuels Novīns Malhotra (dzimis 1980. gada 18. maijā) ir bijušais kanādiešu hokejists, centra uzbrucējs. Malhotra spēlētāja karjeru beidza 2016.gadā.
Spēlētāja karjera
1998. gada NHL draftā Malhotru ar augsto septīto numuru izvēlējās Ņujorkas "Rangers" vienība, kuras sastāvā Malhotra spēlēja jau 1998.—99. gada sezonā, tādējādi uzsākot profesionālā spēlētāja karjeru. Nākamajās divās sezonās uzbrucējam gan saglabāt vietu "Rangers" sastāvā nenācās viegli, daļu sezonas aizvadot tās AHL fārmklubā Hartfordas "Wolf Pack".
2001.—02. gada sezonas vidū Malhotra tika aizmainīts uz Dalasas "Stars", savukārt divas sezonas vēlāk no neaizsargāto spēlētāju saraksta hokejista līgumu pārņēma Kolumbusas "Blue Jackets". 2004.—05. gada NHL lokauta laikā Malhotra spēlēja slovēņu klubā Ļubļanas "Olimpija", kā arī Zviedrijas Elitsērijas vienībā HV 71, taču tad atgriezās "Blue Jackets". 2005.—06. gada sezona hokejistam izvērtās visnotaļ veiksmīga, tajā, par spīti traumai, gūstot 31 punktus, kā rezultātā vasarā "Blue Jackets" pagarināja līgumu ar Malhotru uz nākamajiem trim gadiem.
2009. gada vasarā hokejists kļuva par brīvo aģentu, noslēdzot līgumu ar Sanhosē "Sharks" vienību, tās sastāvā aizvadot vienu vienīgu sezonu, nākamajā vasarā pievienojoties Vankūveras "Canucks" rindām un uzreiz sākot pildīt arī tās kapteiņa palīga funkcijas. 2010.—11. gada sezonā, kas bija viņa pirmā "Canucks" sastāvā, Malhotra guva nopietnu kreisās acs traumu, kuras ārstēšanai bija nepieciešamas vairākas operācijas. 2012.—13. gada sezonā traumas seku dēļ Malhotra tika ievietots savainoto spēlētāju sarakstā, un "Canucks" rindās laukumā devās vien deviņās spēlēs.
2013. gada vasarā Malhotram neizdevās noslēgt līgumu ar nevienu NHL klubu, tā rezultātā noslēdza 25 spēļu pārbaudes laika līgumu ar Amerikas hokeja līgas vienību Šarlotas "Checkers". Oktobra beigās hokejists tomēr noslēdza viena gada līgumu ar Karolīnas "Hurricanes" vienību. 2014. gada vasarā Malhotra pievienojās Monreālas "Canadiens" rindām.
Kanādas hokeja izlases rindās Malhotra spēlējis 2002. gada Pasaules čempionātā.
Salangas tunelis
Salangas tunelis (ps, prs) ir 1964. gadā atklāts 2,67 kilometrus garš autotranporta tunelis Salangas pārejā Afganistānā, kas savieno valsts ziemeļu daļu ar Kabulu.
Tunelis tika uzcelts ar PSRS palīdzību un ir vienīgā iespēja ar autotransportu šķērsot Hindukušu ziemas apstākļos. PSRS okupācijas laikā 1982. gada 3. novembrī tunelī izcēlās ugunsgrēks. Oficiālais bojāgājušo padomju karavīru un afgāņu civiliedzīvotāju skaits bija 176 cilvēki. Afganistānas pilsoņu kara laikā pēc PSRS armijas izvešanas tuneļa uzturēšana tika pārtraukta un ap 1998. gadu tas vairs nebija lietojams. Pēc NATO iebrukuma Afganistānā tas ir atjaunots un tuneli ik dienas šķērso 7 līdz 10 tūkstoši automašīnu.
2002., 2009. un 2010. gadā Salangas tunelī un tās apkaimē bija upuri lavīnu izraisīto postījumu rezultātā.
Dauškāni
Dauškāni ir ciems Smiltenes novada Apes pagastā. Atrodas pagasta centrālajā daļā 2 km no pagasta centra Apes, 58 km no novada centra Smiltenes un 179 km no Rīgas.
Ciema dienvidu pusē atrodas Apes mototrase, kurā notiek tradicionālais Vaidavas kauss motokrosā.
Gadži Adžijevs
Gadži Adžijevs (dzimis ) ir Krievijas futbolists, pussargs. Kopš 2018. gada spēlē Latvijas Virslīgas kluba FK Spartaks Jūrmala sastāvā.
Pančeva
Pančeva (sr, ) ir pilsēta Serbijā, Vojvodinā. Pančeva ir Dienvidbanatas apgabala administratīvais centrs. Pančeva atrodas Donavas kreisajā krastā, Donavas otrā krastā atrodas Serbijas galvaspilsēta Belgrada. 2011. gadā pilsētā dzīvoja 76,2 tūkstoši iedzīvotāju. Kopā ar apkārtnes apdzīvotajām vietām Pančeva veido Pančevas pilsētas pašvaldību, kurā dzīvoja 123,4 tūkstoši iedzīvotāju.
Morics Porgess
Morics Porgess (de; Bohēmija —  Prāga) bija ebreju izcelsmes Čehijas šahists.
Biogrāfija
Šahu iemācījies spēlēt trīspadsmit gadu vecumā. Ātri izveidojies par vienu no vadošajiem Prāgas un Vīnes šahistiem. 1882. gadā dalījis 4.—7. vietu Vīnes šaha turnīrā (uzvarējis Vincencs Hrubijs). 1892. gadā Drēzdenē 7. Vācijas šaha kongresā dalījis 2.—3. vietu ar Ģulu Makovecu (uzvarējis Zīgberts Tarrašs). 1898. gadā dalījis 16.-17. vietu Nirnbergas šaha turnīrā (uzvarēja Emanuels Laskers). Šī turnīra laikā uzzinājis, ka ir slims ar gastroenterītu, un turpmākajos gados šaha turnīros piedalījies reti. Vienīgi 1902. gadā nelielā četru šahistu turnīrā Karlsbādē palicis 3. vietā aiz Viktora Tīca and Davida Janovska. Pāragri miris no veselības problēmām.
Boina
Iztece pie Kerberijas Kilderas grāfistē. Tek ziemeļaustrumu virzienā. Ietek Īrijas jūrā pie Droedas. Lai arī neliela garuma, upei ir liela nozīme Īrijas kultūrā. Upes tuvumā atrodas daudzi kultūras pieminekļi, to starpā UNESCO Pasaules mantojuma sarakstā iekļautie Brūnaboinas kurgāni, kā arī leģendārā seno Īrijas karaļu rezidence Tara. Pie upes 1690. gadā notika Boinas kauja, kuras simboliskā nozīme vēl aizvien spēlē lomu Īrijas un Ziemeļīrijas politikā.
Hoakims Rodrigess
Hoakims Rodrigess Olivers (es; dzimis Barselonā) ir profesionāls Spānijas šosejas riteņbraucējs, kurš pārstāv  komandu. Profesionālā līmenī startē kopš 2001. gada.
Personīgā dzīve un karjeras sākums
Rodrigess ir dzimis Barselonā, bet bērnību pavadījis netālā mazpilsētā Parets del Vallès. Viņa tēvs ar riteņbraukšanu nodarbojies amatieru līmenī 1960. gados. Jaunībā pārcēlās uz Basku Zemi, lai brauktu amatieru komandā Iberdrola, kurai bija sadarbība ar profesionālo komandu .
Viņa iesauka profesionālajā peletonā ir Purito, kas spāniski nozīmē "mazais cigārs". Šo iesauku viņš saņēma sezonas sākuma treniņnometnē savā pirmajā profesionāļa gadā . Kad daži no viņa komandas biedriem palielināja ātrumu nelielā kāpumā, viņš tos apsteidza, ar žestiem atdarinot cigāra smēķēšanu, norādot uz to, ka viņam šis kāpums nesagādā nekādas pūles. Komandas biedri šo žestu uztvēra asi, vēlāk vakara laikā "iesvētību" rituāla laikā liekot smēķēt īstu cigāru.
ONCE (2000–2003)
2001. gadā Rodrigess kļuva par profesionāli  komandā pēc tam, kad 2000. gada beigās bija stažējies komandā. Savā pirmajā profesionāļa sezonā viņš uzvarēja Barselonā notiekošajās Escalada a Montjuïc sacensībās. 2003. gadā viņš uzvarēja Parīze—Nica sestajā posmā, kā arī ar  komandu braucienā gan Volta a Catalunya, gan Vuelta a España.
Sasniegumi lielajās tūrēs
Piezīme: IZST — izstājās
No baznīcas
No baznīcas jeb Pēc dievkalpojuma ir latviešu gleznotāja Jaņa Rozentāla 1894. gadā radīta eļļas krāsas glezna. Glezna atrodas Latvijas Nacionālā mākslas muzeja kolekcijā, tā iekļauta Latvijas kultūras kanonā.
Gleznas tapšana
1888. gada 29. jūlijā J. Rozentāls kā brīvklausītājs iestājās Pēterburgas Mākslas akadēmijas glezniecības nodaļā, kuru viņš pabeidza 1894. gadā. Šī glezna bija viņa diplomdarbs un pirmais diplomdarbs akadēmijā ar nacionālu sižetu.
Laikā, kad Rozentāls varēja sākt izstrādāt diplomdarbu, Pēterburgas Mākslas akadēmijā tika veikta reforma, par profesoriem uzaicinot demokrātiskas ievirzes māksliniekus. Tās rezultātā diplomandi varēja paši izvēlēties savu diplomdarbu tēmas un Rozentāls to vēlējās izmantot, strādājot peredvižņika Vladimira Makovska darbnīcā. Kādā no mākslinieku pulciņa „Rūķis” sanāksmēm Rozentāls to nolēma gleznot dzimtajā Saldus pusē. Mākslinieks aizvadīja daudzas svētdienas pie Saldus Sv. Jāņa baznīcas, fotografējot un skicējot izvēlētos tēlus. Gleznā attēlotas ap četrdesmit personu, visas gleznotas no Rozentālam labi zināmiem cilvēkiem. Gleznas priekšplānā ir vecāks pāris, tajos viņš iegleznojis savus vecākus — māti Lavīzi un tēvu Miķeli.
Par darbu Rozentāls ieguva pirmās pakāpes mākslinieka nosaukumu un vairākus gadus dzīvoja Pēterburgā.
1896. gadā glezna tika izstādīta Rīgā, Latviešu etnogrāfiskās izstādes Dailes nodaļā — pirmajā latviešu mākslas izstādē, kur izpelnījās vispārēju publikas atzinību.
Padomju laikā glezna ieguva šķirisku skaidrojumu.
Vairāki no gleznā iekļautajiem saldeniekiem no jauna sastopami nākamā gada darbā "No kapsētas" (1895), kurā autors vairāk pievērsies gaismēnu efektiem.
2021. gadā pie Saldus baznīcas uz kāpnēm tika uzstādītas 7 skulptūras, kuras bija veidotas pēc gleznas motīviem.
Series 30
Series 30 bija Nokia programmatūras platforma lētajiem mobilajiem telefoniem. Ja iepriekšējā platforma Series 20 darbojās tālruņos ar monohronu displeju, tad Series 30 varēja darboties arī ar lielākiem un krāsainiem displejiem. Tajos var darbināt vienkāršas Java spēles, iekļauts WAP atbalsts un tādas iespējas kā FM radio un polifoniskie zvana toņi.
Pirmie tālruņi ar Series 30 izlaisti 2001. un 2002. gadā: Nokia 3410, Nokia 6310, Nokia 3510, Nokia 8310.
Series 30 uzstādīta tādos modeļos kā Nokia 1616, Nokia 1280, Nokia 1800; 100. sērijā, piemēram, Nokia 100. Pēdējie modeļi ar Series 30 platformu izlaisti 2013. gadā.
Pēc Nokia pārdošanas Microsoft, platformu Series 30 Microsoft Mobile ierīcēs vairs neizmantoja. Tās vietā lētajos modeļos izmantota pilnīgi atšķirīga platforma Series 30+, kas licencēta no MediaTek.
Vilneica
Vilneica (arī Vilnauce) ir ciems Gaigalavas pagastā, Rēzeknes novadā. Atrodas 237 km attālumā no Rīgas.
Luijs Gotjē
Luijs Gotjē (fr; dzimis, miršanas datums nav zināms) bija franču paukotājs, startēja 1900. gada vasaras olimpiskajās spēlēs Parīzē.
Gotjē 1900. gada Parīzes olimpiskajās spēlēs startēja paukošanā ar floreti profesionāļiem. Šajā disciplīnā viņš guva uzvaru pirmajā kārtā, bet ceturdaļfinālā un atkārtojuma cīņā viņš zaudēja.
Kamaniņu braukšana 2022. gada ziemas olimpiskajās spēlēs
Kamaniņu braukšana 2022. gada ziemas olimpiskajās spēlēs bija viens no 15 sporta veidiem, kas tika aizvadīts ziemas olimpisko spēļu laikā. Sacensības notika Jaņcjinas bobsleja un kamaniņu trasē, Jaņcjinas rajonā, Pekinas piepilsētā no 2022. gada 5. februāra līdz 10. februārim. Sacensības notika 4 disciplīnās (1 vīriešiem, 1 sievietēm, 1 open, 1 jaukti). Kamaniņu braukšanā kopumā startēja 106 sportisti (71 vīrietis un 35 sievietes) no 26 valstīm.
Sasaki
Sasaki (japāņu: 佐々木) ir viens no biežāk sastopamajiem japāņu uzvārdiem. Cilvēki ar šo uzvārdu:
Kamaniņu braukšana 2022. gada ziemas olimpiskajās spēlēs
Olimpiskās medaļas izcīnīja 5 valstu pārstāvji. Visvairāk medaļu izcīnīja Vācijas sportisti, kopumā 6 medaļas (4 zelta un 2 sudraba). Kopumā 6 sportisti izcīnīja pa divām olimpiskajām medaļām. No viņiem četri Vācijas sportisti — Tobiass Arlts, Natālija Geizenbergere, Johanness Ludvigs un Tobiass Vendls — katrs izcīnīja divas zelta medaļas (katrs vienu zelta medaļu individuālajā disciplīnā un kopā visi vienu medaļu komandu sacensībās).
Latviju šajā sporta veidā pārstāvēja 10 sportisti. Latvijas kamaniņu braucēju komanda izcīnīja bronzas medaļas komandu stafetē. Individuālajās disciplīnās labāko rezultātu izcīnīja Kristers Aparjods ― 4. vieta.
Kvalifikācija
Maksimālais sportistu skaits, kas varēja kvalificēties, bija 106 sportisti. Kvalifikācijas pamatā bija olimpiskās sezonas uzkrātie punkti no 2021. gada 1. jūlija līdz 2022. gada 10. janvārim. Sākotnēji bija paredzēts, ka kvalificēsies ne vairāk kā 35 vīrieši, 35 sievietes un 18 divnieku komandas. Vienu valsti maksimāli varēja pārstāvēt 6 sportisti (3 vīrieši un 3 sievietes) un divas divnieku komandas, kopā 10 sportisti. Ķīnai, kā rīkotājvalstij, bija tiesības pieteikt sportistus visās disciplīnās. Komandu stafetē varēja startēt tās valstis, kuras bija pārstāvētas individuālajos pasākumos, ja valsts spēja izmantot jaukto komandu priekš šīs disciplīnas.
Sacensību kalendārs
Kamaniņu braukšanā pirmās sacensības notika 2022. gada 5. februārī, bet beidzamās 10. februārī.
— sacensības; — sacensības un/vai medaļu izcīņa.
Pārstāvētās valstis un sportisti
Kamaniņu braukšanas sacensības startēja 106 sportisti (71 vīrietis un 35 sievietes) no 26 valstīm. Pirmo reizi kamaniņu braukšanā debitēja Īrija. No Austrijas, Krievijas Olimpiskās komitejas un Vācijas startēja maksimālais atļautais sportistu skaits kamaniņu braukšanā — 10 sportisti.
2014. gada FIFA Pasaules kausa tiesneši
2014. gada Pasaules čempionātu futbolā tiesās 25 galvenie un 50 līnijtiesneši, kas pārstāv visas FIFA konfederācijas. Papildu galvenajiem tiesnešiem tika izvēlēti 8 asistējošu tiesnešu pāri.
Malnavas iela
Malnavas iela var būt:
Sila ezers (Kalkūnes pagasts)
Sila ezers vai Deguta ezers ir ūdenstilpe Augšdaugavas novada Kalkūnes pagastā. Izvietojies pagasta dienvidaustrumos pie autoceļa V695. Ietek divi grāvji, iztek strauts uz Laucesu.
Kampu pilskalns
Kampu pilskalns ir pilskalns, kas atrodas Smiltenes novada Brantu pagasta vidusdaļā, apmēram 0,5 kilometrus uz dienvidiem no valsts autoceļa V234 (Smiltene—Rauna) sabiedriskā transporta pieturas "Puntules".
Flula Borgs
Flula Borgs (de; dzimis Erlangenē, Vācijā) ir vācu aktieris, mūziķis, komiķis, YouTube personība un dīdžejs, kurš pazīstams arī kā Flula un DJ Flula.
Borgs atveidojis lomas vairākās mākslas filmās, tostarp 'Pirmklasīgās 2", un televīzijas seriālos "Iegrožo savu aizrautību" un The Good Place. Vairākkārt piedalījies projektos kopā ar Konanu O'Braienu.
2015. gadā viņu iekļāva The Hollywood Reporter Top 25 digitālo zvaigžņu topā, kā arī Variety 10 Comics to Watch izlasē.
Digitālie mediji
Kopš 2007. gada Borgs savā YouTube kanālā ir ievietojis vairāk nekā 350 videoklipus. Daži no viņa populārākajiem videoklipiem ir viņa emuāri — Jennifer is a Party Pooper, Flula in Germany — un viņa AutoTunes epizodes, kurās viņš tiešraidē ieraksta dziesmu kaverversijas, sēžot automašīnā. 2014. gadā Borgs tika nominēts Streamy balvai. Viņš pazīstams arī ar slavenību intervijām, no kurām izstrādājis EDM stila remiksus. Starp Borga YouTube kanālā intervētajām slavenībām ir "Televīzijas dvēsele 2" dalībnieki, Vinss Vons, Tīna Feja, "Pirmklasīgās 2" dalībnieki, Lerijs Kings un Maikls Felpss.
Uzstāšanās
No 2009. līdz 2012. gadam Borgs vadīja ASV koledžu nacionālo konkursu College Battle of the Bands, kā arī 2011. gadā Chegg rīkoto Textbooks & Tickets tūri. Laikā no 2013. līdz 2015. gadam viņš rīkoja mūzikas festivālu Bedrocktoberfest, kas notika Losandželosā un sakrita ar Oktoberfest datumu.
Mežciema iela
Mežciema iela var būt:
Leopolds Dītrihs Ernsts fon Pecolds
Leopolds Dītrihs Ernsts fon Pecolds (de; dzimis, miris ) bija vācbaltiešu izcelsmes mākslinieks, mākslas vēsturnieks un žurnālists.
No 1848. līdz 1850. gadam mācījās Bērzaines ģimnāzijā. No 1851. līdz 1855. gadam studēja teoloģiju un vēsturi. No 1857. līdz 1858. gadam studēja Diseldorfas Mākslas akadēmijā, no 1858. līdz 1861. gadam - Karlsrūes mākslas skolā. No 1860. līdz 1861. gadam uzturējās Itālijā.
Gleznojis vēsturiska žanra gleznas un portretus, bija viens no Tallinas provinciālmuzeja dibinātājiem. 1879. gadā pārcēlās uz Vāciju, kur Karlsrūē darbojās kā mākslas skolotājs, esejists un žurnālists.
Ninomija
Ninomija var būt:
Jasuda
Jasuda (ja vai 保田) ir japāņu cilmes uzvārds. Cilvēki ar šo uzvārdu:
Viļamāni
Viļamāni ir ciems Aulejas pagastā, Krāslavas novadā. Atrodas 253 km attālumā no Rīgas.
Ciema apkārtnē atrodas ezeri Ūgliņs, Mazais Gauslis, Skrudzineits, Lielais Gauslis.
Longfordas grāfiste
Longfordas grāfiste (en, ga) ir grāfiste Īrijā, Lenseras provincē. Longfordas grāfistes pārvaldes centrs atrodas Longfordā. grāfistē dzīvoja 46 634 iedzīvotāji.
Toms Auniņš
Toms Auniņš (dzimis Dobelē) ir latviešu teātra, kino aktieris, režisors, elektroniskās mūzikas, kā arī teātra un kino mūzikas komponists un izpildītājs, Latvijas radio balss aktieris.
Biogrāfija
Mācījies Dobeles bērnu mūzikas skolā, kora klasē. Dejojis Edmunda Veizāna Modes deju studijā. 2006. gadā absolvējis Rīgas 3.vidusskolu. 2011. gadā absolvējis Latvijas Kultūras akadēmiju, Māras Ķimeles vadībā iegūstot specialitāti dramatiskā teātra režisors. Darbojies tādos teātros kā "Dirty Deal Teatro", Ģertrūdes ielas teātris, teātris Austrumu robeža, Valmieras drāmas teātris, Dramaturgu teātris, Jaunais Rīgas teātris, Daugavpils teātris, Dailes teātris un Nacionālais teātris.
Filmogrāfija
Par lomu filmā "Nemierīgie prāti" (2021) saņēmis 2022. gada Lielā Kristapa balvu kā Labākais aktieris otrā plāna lomā.
Murjāņu iela
Murjāņu iela var būt:
Bērnu cerebrālā trieka
Bērnu cerebrālā trieka ir galvas smadzeņu bojājuma sekas, kuru izpausme galvenokārt ir kustību traucējumi.
Galvas smadzeņu bojājums bieži rodas jau pirms bērna dzimšanas, ja māte grūtniecības laikā pārslimojusi dažas slimības. Slimību var izraisīt arī mātes sirdskaite, nieru slimība, paaugstināts asinsspiediens, hroniska saindēšanās ar ķimikālijām un citi faktori. Visbiežākais bērnu cerebrālās triekas cēlonis ir dzemdību trauma vai ilgstošs nabassaites nospiedums. No katriem 1000 bērniem ar bērnu cerebrālo trieku slimo 2 līdz 3.
Brīveri (Andrupenes pagasts)
Brīveri ir ciems Dagdas novada Andrupenes pagastā. Atrodas pagasta ziemeļu daļā 2.5 km no pagasta centra Andrupenes, 13 km no novada centra Dagdas un 219 km no Rīgas. Ciema teritorijā atrodas pilskalns Brīveru Garadkas kalns _ valsts nozīmes arheoloģiskais piemineklis.
Učijama
Učijama (ja) ir japāņu cilmes uzvārds. Cilvēki ar šo uzvārdu:
Klūga
Klūga (arī Klūgupe, Klūgupīte, vidustecē Grāveļupe, Grāverupe) ir Ventas labā krasta pieteka Saldus novadā un Kuldīgas novadā.
UNESCO Pasaules mantojuma vietas Norvēģijā
Sarakstā apkopotas tās vietas Norvēģijā, kas iekļautas UNESCO Pasaules mantojuma sarakstā. UNESCO sarakstā no Norvēģijas ir iekļautas 8 vietas (7 — kultūras objekti un 1 — dabas objekts), savukārt 5 vietas ir iekļautas oficiālajā kandidātu sarakstā. Norvēģija Pasaules mantojuma konvenciju ratificējusi 1977. gada 12. maijā.
Sarakstā iekļautie objekti
{{Legend|#D0E7FF| — Pārrobežu objekts|outline=silver}}
Viļķeni
Viļķeni ir ciems Bērzaunes pagastā, Madonas novadā. Atrodas 128 km attālumā no Rīgas.
Ciema apkārtnē atrodas Kaņepēnu ezers.
Stalīdzāni (Andrupenes pagasts)
Stalīdzāni ir ciems Dagdas novada Andrupenes pagastā. Atrodas pagasta ziemeļu daļā 2 km no pagasta centra Andrupenes, 15 km no novada centra Dagdas un 215 km no Rīgas. Ciema teritorijā atrodas valsts un vietējās nozīmes arheoloģiskie pieminekļi: Stalidzānu Svilušais kalns un Stalidzānu senkapi.
Alūksnes pareizticīgo baznīca
Alūksnes Svētās Trīsvienības pareizticīgo baznīca ir Latvijas pareizticīgās baznīcas dievnams Alūksnes novada Alūksnē.
Pareizticīgo draudze Alūksnē darbojas kopš 1845. gada. Līdz 1848. gadam pareizticībā pārgāja 1663 alūksniešu. 1873. gadā baronese Helēna fon Fītinghofa piešķīra draudzei muižas zemi, bet 1895. gadā tur tika uzcelta baznīca. No laukakmens un ķieģeļiem celtā ēka atspoguļo neoromānikas un bizantiešu stila ietekmi. Ap 1930. gadu draudzē bija 1180 locekļu. Dievkalpojumu noturēja latviešu, igauņu un krievu valodās. Kopš 1998. gada ēka ir vietējas nozīmes arhitektūras piemineklis.
Robijs Ērls
Roberts Veins "Robijs" Ērls (en; dzimis ) ir profesionāls amerikāņu hokejists, spēlē kreisās malas uzbrucēja pozīcijā. Pašlaik (2020) pārstāv Šveices hokeja līgas klubu SCL Tigers.
Spēlētāja karjera
2004. gada NHL draftā viņu Toronto "Maple Leafs" izraudzījās ar kopējo 187. kārtas numuru.
Karjeru uzsācis ASV nacionālajā attīstības komandā, vēlāk spēlējis Viskonsinas Universitātes hokeja komandas vienībā. 2005.—2006. gada sezonas beigās aizvadīja vienu spēli AHL vienības Toronto "Marlies" sastāvā, šajā vienībā viņš pavadīja nākamās divas sezonas. 2007.—2008. gada sezonā deviņas spēles aizvadīja arī NHL kluba Toronto "Maple Leafs" sastāvā. 2008.—2009. gada sezonas vidū R. Ērls tika aizmainīts uz Minesotas "Wild", taču galvenokārt spēlējis šīs vienības AHL fāmrklubā Hjūstonas "Aeros".
2011. gada augusta sākumā panāca vienošanos ar KHL klubu Rīgas "Dinamo". Taču 8. augustā tika paziņots, ka R. Ērls "Dinamo" nespēlēs. Vēlāk viņš pievienojās Austrijas hokeja līgas klubam Zalcburgas "Red Bull".
2012. gada vasarā Ērls pārcēlās uz Šveices hokeja līgas vienību HK Rapersvīla, savukārt 2013.—14. gada sezonas vidū pievienojās citam līgas klubam EV Zug.
Agate Muceniece
Agate Muceniece (dzimusi ) ir latviešu aktrise un modele, kas darbojas Krievijā.
Biogrāfija
Studējusi Latvijas Universitātē ķīniešu filoloģiju. Pēc tam Maskavā, Krievijā, studējusi Krievijas valsts kinematogrāfijas institūtā. Populāra kļuvusi ar lomu televīzijas seriālā "Slēgtā skola" (Закрытая школа). Vēl tēlojusi tādos projektos kā "Slepenā pilsēta", "Kvest", "Trīs musketieri".
Tagad piedalās Krievijas TV šova "Golos. Deti" 5. sezonas vadīšanā.
Viktors Tīcs
Viktors Tīcs (cs; Rumburka —  Karlovi Vari) bija Čehijas šahists.
Biogrāfija
Studējis Grācā un Vīnē, pēc augstskolas beigšanas strādājis kā nodokļu ierēdnis Prāgā. No 1890. gada strādājis Karlsbādē, ticis ievēlēts pilsētas domē, bet 1902. gadā atkāpies no civildienesta. Mūža pēdējos desmit gadus cietis no redzes problēmām.
Ar šahu iepazinies vidusskolā. Studiju laikā piedalījies Vīnes šaha turnīros, tajā pašā laikā daudz laika un spēka veltot šaha dzīves organizācijai. 1888. gada 1. martā bijis viens no "Jaunā Vīnes šaha kluba" (de) dibinātājiem un vadības komitejas dalībniekiem. Vēlākajos gados šaha turnīros piedalījies tikai Karlsbādē, kur 1902. gadā uzvarējis nelielā četru šahistu turnīrā, apsteidzot Davidu Janovski un Moricu Porgesu. Bijis četru Karlsbādes šaha turnīru organizators (1907, 1911, 1923, 1929), kuros piedalījušies tā laika spēcīgākie šahisti. Godinot Tīca piemiņu, viņa vārdā mūsdienās ir nosaukts Karlovi Vari šaha klubs.
Altice Arena
Altice Arena (iepriekš saukta Pavilhão da Utopia, Pavilhão Atlântico, kā arī kā MEO Arena) ir daudzfunkcionāla arēna Portugālē, Lisabonā, kura tika atklāta 1998. gadā izstādes Expo '98 vajadzībām. Arēna ir trešā lielākā iekštelpu arēna Eiropā, kā arī lielākā Portugālē ar 20 000 cilvēku ietilpību. Arēnā notika 2018. gada Eirovīzijas dziesmu konkurss.
Albānija 2008. gada vasaras olimpiskajās spēlēs
Albānija 2008. gada vasaras olimpiskajās spēlēs Ķīnas galvaspilsētā Pekinā bija viena no 204 dalībvalstīm. Šīs bija Albānijas sestās vasaras olimpiskās spēles. Šajās olimpiskajās spēlēs startēja līdz šim lielākā Albānijas sportistu komanda, kuru veidoja 11 sportisti (7 vīrieši un 4 sievietes), kas startēja 6 olimpiskajos sporta veidos.
Šajās olimpiskajās spēlēs Albānija neizcīnija olimpiskās medaļas. Labāko rezultātu izcīnīja svarcēlāja Romela Begaja, kura izcīnīja 8. vietu.
Albānijas karognesējs olimpisko spēļu atklāšanas un noslēguma ceremonijā bija Sahits Prizreni.
Sportistu sadalījums starp sporta veidiem
Albānijas 11 sportisti 2008. gada vasaras olimpiskajās spēlēs startēja 6 olimpiskajos sporta veidos. Pirmo reizi Albānija bija pārstāvēta džudo sacensībās. Visvairāk sportistu šajās spēlēs no Albānijas startēja svarcelšanā — 3 sportisti.
Cīņas sports 25px
Cīņas sportā Albānija bija pārstāvēta ar diviem sportistiem —Elisu Guri un Sahitu Prizreni. Sahits Prizreni startēja brīvajā cīņā līdz 60 kilogramiem. Savā disciplīnā viņš ierindojās 15. vietā. Eliss Guri startēja grieķu-romiešu cīņā līdz 96 kilogramiem, iegūstot 8. vietu kopvērtējumā.
Džudo 25px
Armēnija džudo startēja ar vienu sportistu Edmondu Topalli. Viņš startēja svara kategorijā līdz 81 kilogramam. Viņš zaudēja 32-daļfinālā un cīņu neturpināja.
Peldēšana 25px
Albānija peldēšanā bija pārstāvēta ar diviem sportistiem — Sidni Hodžu un Rovenu Marku. Viņi startēja 50 metru brīvā stila peldējumā katrs sava dzimuma disciplīnās.
Svarcelšana 25px
Albānija svarcelšanā bija pārstāvēta ar trim sportistiem. Labāko rezultātu starp viņiem izcīnīja Romela Begaja, kura ieguva 6. vietu. Šis bija arī labākais Albānijas rezultāts šajās olimpiskajās spēlēs.
Šaušana 25px
Albānija šaušanā bija pārstāvēta ar Linditu Kodru. Viņa startēja disciplīnās ar pistoli. Lindita Kodra startēja kvalifikācijas kārtās, bet fināla kārtām nekvalificējās.
Vieglatlētika 25px
Vieglatlētikā Albāniju pārstāvēja Dorians Čollaku un Klodiana Šala. Klodianai Šalai šīs bija trešās olimpiskās spēles pēc kārtas. Abi sportisti startēja priekšsacīkstēs, bet tālākajām kārtām nekvalificējās.
Mori
Mori var būt:
Vasilijs Vereščagins
Vasilijs Vereščagins (dzimis, miris ) bija krievu gleznotājs. Gleznojis eksotiskas sadzīves ainas, tomēr visplašāko ievērību ieguvis kā batālists.
Dzīvesgājums
Dzimis muižnieku ģimenē. Mācījās Sanktpēterburgas Jūras kadetu korpusā, bet pēc tā beigšanas, no 1860. līdz 1863. gadam - Pēterburgas Ķeizariskā mākslas akadēmijā. Papildinājies Parīzē pie Žana Leona Žeroma. 1867. gadā kļuva par mākslinieku Krievijas Turkestānas ģenerālgubernatora Konstantīna Kaufmaņa karaspēkā. Samarkandā piedalījās karadarbībā, par ko saņēma Svētā Jura Ordeni. Kļuva plaši pazīstams pēc 1871. gada, kad Minhenē ierīkoja savu ateljē. Krievu—turku kara laikā piedalījās kaujas pie Šipkas un Plevnas aplenkumā. Bez piedalīšanās karadarbībā plaši ceļoja pa daudzām eksotiskām valstīm, kuru dzīves ainas attēloja savos darbos.
Gāja bojā Krievijas—Japānas karā laikā pie Portartūras, nogrimstot flotes flagmanim eskadriļas bruņukuģim "Petropavlovska".
Veselības inspekcija
Veselības inspekcija (VI) ir Latvijas Republikas Veselības ministrijas pakļautībā esoša valsts pārvaldes iestāde, kas izveidota 2007. gadā. Inspekcija īsteno valsts uzraudzību veselības nozarē, mazinot riskus sabiedrības un personu veselībai, īpašu uzmanību pievēršot sadarbībai ar klientiem. Veselības inspekcijas darbību nosaka Ministru kabineta 2019. gada 9. jūlija noteikumi Nr.309 "Veselības inspekcijas nolikums".
Funkcijas un uzdevumi
Veselības inspekcijas funkcijas:
Veselības inspekcijas uzdevumi:
Cimmermanis
Cimmermanis (de — 'namdaris'; sieviešu dzimtē Cimmermane) ir vācu cilmes uzvārds. Cilvēki ar šo uzvārdu:
Vilis Cimmermanis
Vilhelms Cimmermanis (dzimis, miris ) bija Latvijas baltvācu vieglatlēts.
Piedalījies divās vasaras olimpiskajās spēlēs. 1924. gadā Parīzē 5000 m distancē nepārvarēja pirmo kārtu (12. vieta), savukārt 10 000 m distancē izstājās, pēc četriem gadiem Amsterdamā izstājās maratona distancē. Cimmermanis ir pirmais Latvijas čempions vieglatlētikā — viņš uzvarēja 5000 m distancē I Latvijas Vispārējos sporta svētkos. Laikā no 1920. līdz 1928. gadam 23 reizes izcīnījis Latvijas čempiona titulu. Šajā laikposmā vairāk nekā 30 reizes labojis arī Latvijas rekordu dažādās distancēs. Izcīnījis medaļas arī Latvijas čempionātā ātrslidošanā.
Miris 39 gadu vecumā, apglabāts Torņakalna kapos.
Viļminīši
Viļminīši ir ciems Rožupes pagastā, Līvānu novadā. Atrodas 183 km attālumā no Rīgas.
Smedereva
Smedereva (sr, ) ir pilsēta Serbijā, Dienvidu un Austrumserbijā. Smedereva ir Podunavļes apgabala administratīvais centrs. Smedereva atrodas Donavas labajā krastā, 47 km uz dienvidaustrumiem no Serbijas galvaspilsētas Belgradas. 2011. gadā pilsētā dzīvoja 64,1 tūkstotis iedzīvotāju. Kopā ar apkārtnes apdzīvotajām vietām Smedereva veido Smederevas pilsētas pašvaldību, kurā dzīvoja 108,2 tūkstoši iedzīvotāju.
Atropīns
Atropīns (C17H23NO3) ir dabīgs tropāna grupas alkaloīds, kas tiek iegūts no beladonnas, dzeloņainā velnābola, mandragoras un vairākiem citiem nakteņu dzimtas augiem. Atropīns tiek klasificēts kā antiholīnerģiska viela, tam ir vairāki nozīmīgi medicīniski pielietojumi. Atropīnu lieto kā pretindi pēc saindēšanās ar fosfororganiskiem savienojumiem, to lieto oftalmoloģijā (lai paplašinātu acu zīlītes) un injicē bradikardijas gadījumā (lai paātrinātu sirdsdarbību).
Atropīns ir iekļauts Pasaules Veselības organizācijas pamatmedikamentu sarakstā.
Luijs Allērs
Antuāns Luijs Ambruāzs Allērs (fr; dzimis, miris ) bija franču paukotājs, startēja 1900. gada vasaras olimpiskajās spēlēs Parīzē.
Allērs 1900. gada Parīzes olimpiskajās spēlēs startēja divās paukošanas disciplīnās profesionāļiem — paukošana ar floreti un paukošana ar špagu. No šīm disciplīnām viņš labāko rezultātu izcīnīja paukošanā ar floreti, kur ieguva 9. vietu.
Takahara
Takahara var būt:
Kotlin (programmēšanas valoda)
Kotlin ir atvērtā koda, stingri tipizēta programmēšanas valoda, kas atbalsta gan objektorientētu, gan funkcionālu programmēšanu. Valodas izstrādes izmaksas sedz kompānija JetBrains, savukārt Kotlin fonds aizsargā Kotlin preču zīmi.
Valoda nosaukta Somu jūras līcī atrodošās Kotlinas salas, uz kuras atrodas Kronštate, vārdā.
2019. gada 7. maijā Google paziņoja, ka Kotlin programmēšanas valoda ir vēlamā valoda Android lietotņu izstrādātājiem. Kopš Android Studio 3.0 izlaišanas 2017. gada oktobrī Kotlin ir iekļauts kā alternatīva parastajam Java kompilatoram. Android Kotlin kompilators pēc noklusējuma ir vērsts uz Java 6, taču optimizēšanai ļauj programmētājam izvēlēties starp Java 8 līdz Java 13.
Hanss Kmohs
Hanss Kmohs (de; Vīne -  Ņujorka) bija Austrijā dzimis Nīderlandes un ASV šahists, FIDE starptautiskais meistars (IM, 1950) un starptautiskais arbitrs (1951).
Biogrāfija
Labākos rezultātus šaha turnīros uzrādījis 1920. gadu beigās. 1925. gadā uzvarējis starptautiskā šaha turnīrā Debrecenā. Trīs reizes pārstāvējis Austrijas izlasi Pasaules šaha olimpiādēs (1927, 1930-1931). 1930. gadā spēlējis pie 1. galdiņa un palīdzējis izlasei ieņemt augsto 4. vietu komandu vērtējumā. No 1932. gada līdz 1947. gadam dzīvojis Nīderlandē. 1929. un 1934. gadā bijis Aleksandra Aļehina sekundants mačos par Pasaules šaha čempiona nosaukumu pret Jefimu Bogoļubovu. 1937. gadā bijis 1. Ķemeru starptautiskajā šaha turnīra vadītājs. 1941. gadā piedalījies savā pēdējā nopietnā turnīrā Utrehtas pilsētā Bārnā, kur ieņēmis 2. vietu aiz Maksa Eives. Pēc Otrā pasaules kara kopā ar sievu pārcēlies uz dzīvi ASV. No 1951. līdz 1973. gadam bijis Manhatanas šaha kluba sekretārs, regulāri sadarbojies ar amerikāņu šaha žurnālu Chess Review. Bijis pazīstams arī kā šaha grāmatu autors. Sastādījis 1929. gada Karlsbādes šaha turnīra partiju izlasi. Sarakstījis grāmatas: "Die Kunst der Verteidigung" ("Aizsardzības māksla", 1929), "Rubinstein's Chess Masterpieces" ("Rubinšteina šaha meistardarbi", 1941) and "Pawn Power in Chess" ("Bandinieka spēks šahā", 1959). Bijis arī 1950. gada šaha olimpiādes un 1954. gada PSRS - ASV komandu šaha mača, kā arī daudzu citu šaha turnīru galvenais tiesnesis.
Romans Džindžihašvili
Romans Džindžihašvili (en; ru; ka; dzimis Tbilisi) ir Gruzijas ebreju izcelsmes ASV starptautiskais lielmeistars šahā (1977).
Biogrāfija
1960. gadu vidū bijis viens no spēcīgākajiem Gruzijas jaunajiem šahistiem. 1965. gadā uzvarējis šaha turnīrā Tbilisi. Divas reizes (1971, 1972) piedalījies PSRS šaha čempionātu finālos, labāko rezultātu uzrādot 1972. gadā Baku, kad ieņēmis 14. vietu. 1976. gadā emigrējis uz Izraēlu, kur 1978. gadā uzvarējis valsts šaha čempionātā. 1979. gada pārcēlies uz dzīvi ASV. 1980. gadā uzvarējis spēcīgajā Lonpainas (ASV) starptautiskajā šaha turnīrā. Divas reizes dalījis 1.-3. vietu ASV šaha čempionātos (1983, 1989). 1990. gadā piedalījies Pasaules šaha čempiona nosaukuma izcīņas starpzonu turnīrā Manilā, kurā ieņēmis 26. vietu. Par panākumiem turnīros FIDE 1970. gadā Džindžihašvili piešķīrusi starptautiskā meistara (IM), bet 1977. gadā - starptautiskā lielmeistara (GM) nosaukumu.
Pārstāvējis PSRS, Izraēlas un ASV komandas lielākajos komandu šaha turnīros:
Galvaspilsētas reģions
Galvaspilsētas reģions var būt:
Ļeņina smaile
Ļeņina smaile (ky) jeb Ibn Sīnas smaile (tg) ir kalns Pamirā, viena no augstākajām tā virsotnēm. Izvietojusies masīva ziemeļdaļā uz Kirgizstānas un Tadžikistānas robežas, Aizalaja grēdas augstākā virsotne. Kalnu pirmais no eiropiešiem 1871. gadā atklāja krievu ģeogrāfs un ceļotājs Aleksejs Fedčenko un nosauca par godu Turkestānas ģenerālgubernatoram Konstantīnam Kaufmanim par Kaufmaņa smaili. 1928. gadā pārdēvēta par godu Vladimiram Ļeņinam par Ļeņina smaili un līdz Staļina smailes atklāšanai 1932. gadā tika uzskatīta par Pamira un PSRS augstāko virsotni. Virsotni pirmie 1928. gadā sasniedza vācu alpīnisti Karla Vīna (Karl Wien) vadībā. 2006. gadā Tadžikistānā smaili pārdēvēja par Ibn Sīnas smaili par godu 11. gadsimta persiešu zinātniekam un filozofam Avicennam.
Bilingsa (Krievija)
Bilingsa (ru) vai Valkarana (ckt) ir ciems Krievijas ziemeļaustrumos, Čukotkas autonomā apvidus Čaunas rajonā. Izvietojies Austrumsibīrijas jūras dienvidaustrumu krastā uz ap 300 m platas zemes strēles starp jūru un Valkakinmanki lagūnu.
Kā čukču sezonāla apmetnes vieta Valkarana (Валӄаран — ‘mājoklis no vaļu žokļiem’) zināma kopš 19. gadsimta. 1935. gadā apmetnes vietā ierīkoja Misbillingsas polārstaciju, kas nosaukta pēc 13 km uz austrumiem esošā Bilingsa raga. Pie meteostacijas sāka veidoties apdzīvota vieta, kuru 1954. gadā izveidoja par Valkarajas ciema padomes centru. Ciemā ir sākumskola, bērnudārzs, medpunkts, pasts, bibliotēka, elektrostacija. Gar ciemu iet ziemas autoceļš no rajona centra Pevekas uz kalnraču ciematu Komsomoļsku, reizi mēnesī uz Peveku lido helikopters.
Zažēnu purvs
Zažēnu purvs jeb Lielais purvs ir zemais purvs Zilākalna pagastā Briedes upes krastos. Atrodas V 166 Valmieras - Dikļu - Augstrozes autoceļa abās pusēs. Purva nosaukums tika izveidots no blakus esošās zemnieku saimniecības nosaukuma "Zažēni", kur aizsākas purva teritorija. Zemnieku saimniecībā "Zažēni", kura atrodas purva ielokā 4 km attālumā no Zilākalna ciema virzienā uz Dikļiem, dzīvojusi leģendāra tautas dziedniece Zilākalna Marta. Purvs saukts arī par Mujānu, Vīķvēnu un Zilākalna purvu. 1950. gados purva teritorijā aizsākās kūdras ieguves darbi, kur purva strādniekiem 1950. gadu beigās tika izveidots ciems Zilaiskalns ar kūdras pārstrādes fabriku "Zilaiskalns" un barakām. Purva lielākā daļa ir izstrādāta un daļēji tas apaudzis ar kokiem un krūmiem.
Zažēnu purvs aizņem 3291 ha zemes platības, no kuriem kūdras ieguvei izstrādā 1466 ha un purva vidējais dziļums ir 1,8 m. Purvā pārsvarā iegūst griezto gabalkūdru un frēzkūdru, kas galvenokārt tiek eksportēta uz ārzemēm.
Volīnijas slaktiņš
Volīnijas slaktiņš (pl, ukraiņu vēsturē — Volīnijas traģēdija (uk, pl)) bija Ukrainas nemiernieku armijas veikta etniskā tīrīšana — poļu civiliedzīvotāju masveida iznīcināšana Rietumukrainā, Volīnijas teritorijā, kas līdz 1939. gadam atradās Polijas Otrās republikas sastāvā. Sākās 1943. gada martā un sasniedza maksimumu tā paša gada jūlijā. Slaktiņa mērķis bija novērst potenciālās Polijas pretenzijas uz šo apgabalu, balstoties uz poļu minoritātes vēlmēm. Upuru vidū bija arī ebreji, krievi, čehi, gruzīni un ukraiņi, kas bija daļa no poļu ģimenēm vai pretojās UPA darbībām, piemēram, slēpjot poļu bēgļus. Kopā tika nogalināti 50-60 tūkstoši cilvēku. Poļu atbildes darbības, kas sākās 1943. gada vasaras beigās, savukārt noveda pie dažiem tūkstošiem upuru ukraiņu civiliedzīvotāju vidū.
No 1943. gada otrās puses ukraiņu nacionālisti sāka iznīcināt poļu iedzīvotājus Austrumgalīcijā (mūsdienu Ļvivas, Ivanofrankivskas un Ternopiļas apgabalu teritorija). Pirmās masu slepkavības šajā reģionā notika 1943. gada oktobrī, 1944. gada februārī to skaits ievērojami pieauga. 1944. gada vasarā pret poļiem vērstas darbības aptvēra visu Austrumgalīciju.
Šis ir viens no visasiņainākajiem notikumiem Polijas—Ukrainas konfliktā 20. gadsimta vidū. Daudzi vēsturnieki (galvenokārt poļu) nošķir to no kopējās Polijas—Ukrainas bruņotā konflikta ainas. Poļu vēsturnieki bieži interpretē šos notikumus tikai kā Ukrainas sacelšanās armijas pretpoļu akciju. Ukraiņu vēsturnieki savukārt koncentrējas uz motīviem, kas lika UPA veikt šo akciju, pieminot ukraiņu diskrimināciju pēdējos gados pirmskara Polijā, kā arī pievērš uzmanību Armia Krajowa atbildes darbībām pret ukraiņu civiliedzīvotājiem, tostarp arī Polijas teritorijā. Polijas Sejms vērtē Volīnijas slaktiņu kā poļu iedzīvotāju genocīdu.
Tivieši
Tivieši (tyv) jeb tuvieši ir viena no tjurku tautām un Tivas pamatiedzīvotāji, kas dzīvo arī citās Krievijas Federācijas Sibīrijas daļās, kā arī Ķīnā un Mongolijā. Tiviešu etnosu dala deviņos reģionos.
Tradicionāli tivieši bijuši klejotāji un nodarbojušies ar lopkopību, audzējot kazas, aitas, kamieļus, ziemeļbriežus, liellopus un jakus. Agrāk dzīvoja ar filcu klātās jurtās, kuras sezonāli pārvietoja, pārceļoties uz jaunām ganībām.
Andiņi (Andrupenes pagasts)
Andiņi ir ciems Krāslavas novada Andrupenes pagastā. Atrodas pagasta centrālajā daļā 5,4 km no pagasta centra Andrupenes, 9,8 km no Dagdas un 260 km no Rīgas.
Andiņus šķērso reģionālais autoceļš P57 (Malta_Sloboda), kā arī te savu sākumu rod valsts vietējie autoceļi: V612 (Konstantinova_Ignatova_Andiņi), V647 (Andiņi_Slesari) un pašvaldības pārziņā esošie autoceļi: Andiņi_Murāni (A grupa) un Andiņi_Vigori (C grupa).
Ciema teritorijā atrodas ūdenstilpes: Visolda ezers, Andiņš , purvs Bedene , apkārtnē _ Bebrišu ezers , Ilgošu ezers (ezeriem ir zināmi arī citi nosaukumi). Visolda ezera DR krastā (Andiņos) ir iekārtota atpūtas vieta _ pludmale.
Ciema teritorijā atrodas valsts nozīmes arheloģiskais piemineklis Andeņu senkapi un mūsdienu kapsēta Andiņu kapi, kas konfesionāli ir piederīga Dagdas Vissvētās Trīsvienības Romas katoļu baznīcas draudzei.
Ciema ziemeļu daļa iekļaujas Rāznas Nacionālā parka teritorijā un ietilpst Andrupenes ainavu telpā.
Papildus informācija par Andiņu ciemu atrodama Lursoft adrešu katalogā un valsts Zemes dienesta datu publicēšanas portālā.
Takabajaši
Takabajaši (ja — 'dižmežs') ir japāņu cilmes uzvārds. Cilvēki ar šo uzvārdu:
Vieglatlētika 1968. gada vasaras olimpiskajās spēlēs — šķēpa mešana vīriešiem
Vīriešu šķēpa mešanas sacensības  Mehiko norisinājās 15. un 16. oktobrī Estadio Olímpico Universitario.
Sacensībās uzvarēja PSRS pārstāvošais latviešu šķēpmetējs Jānis Lūsis, sudrabu ieguva Jorma Kinnunens (Somija) un bronzu — Gergeljs Kulčārs (Ungārija). Lūsis uzvarēja ar jaunu olimpisko rekordu, šķēpu raidot 90,10 metru tālumā. Šī bija sportista otra izcīnītā medaļa olimpiskajās spēlēs — četrus gadus iepriekš Tokijā viņš ieguva bronzu. Lūsis kļuva par trešo Latvijas šķēpa metēju pēc Ineses Jaunzemes un Elvīras Ozoliņas, kas izcīnījis zelta medaļu šajā disciplīnā olimpiskajās spēlēs.
Dauguļi (Andzeļu pagasts)
Dauguļi ir ciems Dagdas novada Andzeļu pagastā. Atrodas pagasta centrālajā daļā 4 km no pagasta centra Andzeļiem, 11 km no novada centra Dagdas un 223 km no Rīgas. Ciema teritorijā atrodas valsts nozīmes arheoloģijas piemineklis — pilskalns Dauguļu Kapču kalns.
Ansis Saliņš
Ansis Saliņš (dzimis ) ir latviešu lauksaimnieks un politiķis, 10. Saeimas deputāts.
Vada zemnieku saimniecību "Iesalnieki—1". Saeimā Saliņu tika ievēlēts 2010. gadā no partijas Vienotība saraksta Zemgalē. Darbojies Cilvēktiesību un sabiedrisko lietu komisijā, Pilsonības likuma izpildes komisijā. Iesaistījies arī lauksaimniecības problēmu risināšanā. Bijis Pļaviņu novada domes deputāts, darbojies finanšu komitejā kā arī zemes un sociālo lietu komisijā. Ieguvis lauksaimniecības inženierzinātņu doktora grādu mašīnzinātnē 2014. gadā. Ģimenē audzina četrus bērnus.
Buba Smits
Čārlzs Ārons "Buba" Smits (en; — ) bija profesionāls ASV amerikāņu futbola spēlētājs un aktieris.
Učida
Učida var būt: